Terremotos de Turquía e Siria de 2023

miniatura|220px|Mapa de intensidades do primeiro terremoto de Turquía e Siria.
miniatura|220px|Mapa de intensidades do segundo terremoto de Turquía e Siria.
O 6 de febreiro de 2023, un terremoto con múltiples réplicas golpeou o sur e centro de Turquía e o norte e oeste de Siria. Ocorreu a 34 km ao oeste da cidade de Gaziantep ás 01:17 UTC, cun máximo na escala de Mercalli de XI (Extremo), e unha magnitude de polo menos Mw 7,8. O terremoto provocou danos xeneralizados e milleiros de mortos.

Foi o terremoto máis mortífero e forte en Turquía dende o terremoto de Erzincan de 1939, da mesma magnitude, xunto co que é o segundo máis forte da historia do país despois do terremoto de Anatolia do Norte de 1668. Tamén foi o terremoto máis mortífero que afectou a Siria dende o terremoto de Alepo de 1822, un dos terremotos máis fortes xamais rexistrados no Levante e o terremoto máis mortífero en todo o mundo dende o terremoto de Haití de 2010. Sentiuse e causou danos estruturais até Israel, Líbano, Chipre e a costa do Mar Negro de Turquía.

O terremoto tivo máis de 1 000 réplicas, incluída unha infrecuentemente poderosa de Mw 7.7 nove horas despois do sismo principal. Até o 12 de febreiro notificáronse máis de 34 000 mortes; 29 000 en Turquía e 5 000 en Siria. A Organización das Nacións Unidas teme que a cifra sexa o dobre da actual ou máis. Unha gran tormenta de inverno obstaculizou os esforzos de rescate, deixando caer neve sobre as ruínas e provocando unha caída en picado das temperaturas. Por mor das baixas temperaturas na área, os sobreviventes, especialmente os atrapados baixos os cascallos, correron un gran risco de hipotermia.

 Notas 

 Véxase tamén 

Categoría:Terremotos de 2023
Categoría:Terremotos en Turquía
Categoría:Terremotos en Siria